Document ID: 32004R0919

Komission asetus (EY) N:o 919/2004,
annettu 29 päivänä huhtikuuta 2004,
AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisten määrien muuttamisesta toimitusjaksolle 2003/2004
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 22 artiklan 2 kohdan sekä 39 artiklan 6 kohdan,
sekä katsoo seuraavaa:
(1) Komission asetuksella (EY) N:o 737/2004(2) muutetaan AKT-pöytäkirjan ja Intia-sopimuksen mukaisesti tuotavan ruokosokerin toimitusvelvollisuuden alaisia, komission asetuksessa (EY) N:o 443/2004(3) vahvistettuja määriä toimitusjaksolle 2003/2004.
(2) Eräissä tariffikiintiöissä tai etuuskohtelusopimusten mukaisesti tapahtuvaa ruokosokerin tuontia koskevista yksityiskohtaisista soveltamissäännöistä markkinointivuosiksi 2003/2004, 2004/2005 ja 2005/2006 sekä asetusten (EY) N:o 1464/95 ja (EY) N:o 779/96 muuttamisesta 30 päivänä kesäkuuta 2003 annetun komission asetuksen (EY) N:o 1159/2003(4) 9 artiklan 2 kohdassa säädetään, että komissio voi jäsenvaltion tai viejämaan hakemuksesta ja asianmukaisesti perusteltujen erityistapausten ratkaisemiseksi muuttaa asetuksen (EY) N:o 1159/2003 9 artiklan 1 kohdan mukaisesti määritettyjä toimitusvelvollisuuden alaisia määriä.
(3) Mauritiuksen tasavalta on jättänyt hakemuksen Mauritiusta koskevien toimitusvelvollisuuden alaisten määrien siirtämiseksi toimitusjaksojen 2003/2004 ja 2004/2005 välillä, koska eräs todistuksenhaltija on kadottanut 5 päivänä maaliskuuta 2004 25376 tonnille etuuskohteluun oikeutettua sokeria myönnetyn vientitodistuksen ja koska samalle todistuksenhaltijalle on myönnetty tilalle toinen todistus. Tuontitodistusten myöntämisestä ruokosokerille tietyissä tariffikiintiöissä ja tiettyjen etuuskohtelusopimusten mukaisesti 6 päivänä huhtikuuta 2004 annetun asetuksen (EY) N:o 647/2004(5) hyväksymisen jälkeen tämä tilanne on johtanut Mauritiuksesta peräisin olevan sokerintuonnin keskeyttämiseen, koska todistushakemuksissa olevat määrät ylittävät kyseisen toimitusvelvollisuuden alaisen määrän toimitusjaksolla 2003/2004.
(4) Jotta sokeria koskevassa AKT-pöytäkirjassa nro 3(6) määrättyjä velvollisuuksia voidaan noudattaa toimitusjaksolla 2003/2004, olisi muutettava Mauritiukselle toimitusjaksolle 2003/2004 vahvistettua toimitusvelvollisuuden alaista määrää.
(5) Mauritiusta koskevan toimitusvelvollisuuden alaisen etuuskohteluun oikeutetun sokerin 25376 tonnin määrän siirtäminen toimitusjaksolta 2004/2005 vastaavalle määrälle toimitusjaksolla 2003/2004 ei aiheuta asetuksen (EY) N:o 1260/2001 39 artiklassa tarkoitetun hankintajärjestelmän häiriötä, ja siirretty määrä kirjataan toimitusjaksolle 2004/2005 jos varmistutaan siitä, että kadonnutta todistusta ei ole tosiasiallisesti käytetty.
(6) Tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 737/2004 liitteessä vahvistetut valkoisen sokerin ekvivalenttina ilmaistujen, CN-koodiin 1701 kuuluvien tuotteiden AKT-pöytäkirjan ja Intia-sopimuksen allekirjoittajamaista peräisin olevan tuonnin toimitusvelvollisuuden alaiset määrät toimitusjaksolle 2003/2004 kunkin asianomaisen viejämaan osalta, ja esitetään ne tämän asetuksen liitteessä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 2004.

Labels: 3
15
17
5